
PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI

București, 24 iunie 2014

Nr.4c-6/110/2014
	
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ 

Bucureşti, 24 iunie 2014

Nr.  4c-12/94/2014 

PLx.141/2014





Către, 

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege  pentru aprobarea Ordonanței de urgență a Guvernului nr.114/2013 privind modificarea titularilor dreptului de administrare a unor immobile aflate în domeniul public și privat al statului și pentru modificarea unor acte normative, trimis Comisiei pentru administraţie publică și amenajarea teritoriului şi Comisiei pentru apărare, ordine publică și siguranță națională pentru dezbatere în fond cu adresa nr. PLx.141 din 31 martie 2014, înregistrat cu nr.4c-6/110 din 2 aprilie 2014, respectiv cu nr.4c-12/94 din  aprilie 2014.

                    PREŞEDINTE,                  VICEPREŞEDINTE,


       Marin ALMĂJANU
  
 Ion RĂDUCANU

RAPORT COMUN
asupra proiectului de lege pentru aprobarea Ordonanţei de urgenţă a Guvernului nr. 114/2013 privind modificarea titularilor dreptului de administrare a unor imobile aflate în domeniul public şi privat al statului şi modificarea unor acte normative
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru apărare, ordine publică şi siguranţă naţională şi Comisia pentru administraţie publică şi amenajarea teritoriului, au fost sesizate spre dezbatere, în fond, în procedură de urgenţă, cu proiectul de lege pentru aprobarea Ordonanţei de urgenţă a Guvernului nr. 114/2013 privind modificarea titularilor dreptului de administrare a unor imobile aflate în domeniul public şi privat al statului şi modificarea unor acte normative, transmis cu adresa nr.PLx.141/2014, din 31 martie 2014, înregistrat cu nr.4c-6/110 din 2 aprilie 2014, respectiv cu nr.4c-12/94 din  aprilie 2014.
 Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare,Camera Deputaţilor este Cameră decizională. 
Senatul a adoptat proiectul de lege în şedinţa din 25 martie 2014.

Comisia juridică, de disciplină și imunități a avizat proiectul de lege conform avizului nr. PLx.141/2014 din 8 aprilie 2014.

Consiliul Legislativ a avizat favorabil proiectul ordonanţei de urgenţă cu observații și propuneri (prin adresa nr.1500/19.12.2013).

Proiectul de lege are ca obiect de reglementare modificarea titularilor dreptului de administrare a unor imobile aflate în domeniul public şi privat al statului.
  Proiectul de lege are drept scop hotărârea privind transmiterea unor imobile din administrarea Regiei Autonome «Administraţia Patrimoniului Protocolului de Stat» către Ministerul Apărării Naţionale, Serviciului Român de Informaţii şi Secretariatul de Stat pentru Culte, pentru Episcopia Ortodoxă Română a Covasnei şi Harghitei.

În temeiul prevederilor art.61 și art.63 din Regulamentul Camerei Deputaţilor, republicat, cu modificările și completările ulterioare,Comisia administraţie publică şi amenajarea teritoriului şi Comisia pentru apărare, ordine publică și siguranță națională au dezbătut proiectul de lege mai sus menţionat în şedinţe separate.

Membrii Comisiei pentru apărare, ordine publică și siguranță națională au examinat proiectul de lege sus menţionat în şedinţa din 3 iunie 2014. La lucrări au fost prezenţi 19 deputaţi, din totalul de 26 membri ai comisiei.

Membrii Comisiei pentru administrație publică și amenajarea teritoriului au examinat proiectul de lege sus menţionat în şedinţa din 24 iunie 2014. La lucrări au fost prezenţi 20 deputaţi, din totalul de 24 membri ai comisiei.

În urma examinării proiectului de lege şi a opiniilor exprimate de către membrii comisiei, s-a hotărât, cu majoritate de voturi, să se supună plenului Camerei Deputaţilor adoptarea proiectului de Lege privind pentru aprobarea Ordonanţei de urgenţă a Guvernului nr. 114/2013 privind modificarea titularilor dreptului de administrare a unor imobile aflate în domeniul public şi privat al statului şi modificarea unor acte normative, cu amendamentele admise prevăzute în anexa la prezentul raport.


În raport cu obiectul şi conţinutul său, proiectul de lege face parte din categoria legilor organice.


                    PREŞEDINTE,            



       VICEPREŞEDINTE,




       Marin ALMĂJANU




  
Ion RĂDUCANU




  SECRETAR, 






      SECRETAR, 



    Constantin AVRAM






     Ioan BENGA
Expert parlamentar, Nicoleta Toma









Consilier parlamentar, Vasile Oprea
ANEXĂ








AMENDAMENTE ADMISE

	Nr. crt.
	Text Ordonanță de urgență a Guvernului nr.114/2013
	Textul adoptat de Senat
	Amendamente propuse
	Motivaţie

	1. 
	
	Titlul legii 
Lege
pentru aprobarea Ordonanței de urgență a Guvernului nr. 114/2013 privind modificarea titularilor dreptului de administrare a unor imobile aflate în domeniul public și privat al statului și modificarea unor acte normative

	Nemodificat
	

	2. 
	
	
Articol unic.- Se aprobă Ordonanța de urgență a Guvernului nr.114 din 18 decembrie 2013 privind modificarea titularilor dreptului de administrare a unor imobile aflate în domeniul public și privat al statului și modificarea unor acte normative, publicată în Monitorul Oficial al României, Partea I, nr.835 din 24 decembrie 2013.
	
Articol unic.- Se aprobă Ordonanța de urgență a Guvernului nr.114 din 18 decembrie 2013 privind modificarea titularilor dreptului de administrare a unor imobile aflate în domeniul public și privat al statului și modificarea unor acte normative, publicată în Monitorul Oficial al României, Partea I, nr.835 din 24 decembrie 2013, cu următoarele modificări și completări:


	

	3. 
	Titlu Ordonanță

Ordonanță de urgență privind modificarea titularilor dreptului de administrare a unor imobile aflate în domeniul public și privat al statului și modificarea unor acte normative


	
	Nemodificat
	

	4. 
	Art.1. - Se aprobă transmiterea imobilului, construcţie şi teren aferent, având datele de identificare prevăzute în anexa nr. 1, aflat în domeniul public al statului şi în administrarea Regiei Autonome „Administraţia Patrimoniului Protocolului de Stat”, în administrarea Ministerului Apărării Naţionale.
	
	Nemodificat
	

	5. 
	Art.2. - Se aprobă transmiterea imobilului, construcţie şi teren aferent, având datele de identificare prevăzute în anexa nr.2, aflat în domeniul public al statului şi în administrarea Regiei Autonome „Administraţia Patrimoniului Protocolului de Stat”, în administrarea Serviciului Român de Informaţii.

	
	Nemodificat
	

	6. 
	Art.3. - (1) Predarea-preluarea imobilelor transmise potrivit prevederilor art.l şi 2, împreună cu mijloacele fixe aflate în proprietatea privată a statului şi obiectele de inventar aferente, se efectuează pe bază de protocol încheiat între părţile interesate, în termen de 30 zile de la data intrării în vigoare a prezentei ordonanţe de urgenţă.

(2) Bunurile mobile din domeniul public al statului, aferente imobilului prevăzut la art. 2, care fac parte din patrimoniul cultural naţional, vor fi trecute din administrarea Regiei Autonome „Administraţia Patrimoniului Protocolului de Stat” în administrarea Serviciului Român de Informaţii, prin hotărâre a Guvernului, în termen de 30 de zile de la data intrării în vigoare a prezentei ordonanţe de urgenţă.

(3) Până la data intrării în vigoare a hotărârii de Guvern prevăzută la alin.(2), bunurile mobile aparţinând patrimoniului cultural naţional rămân în custodia Serviciului Român de Informaţii.

(4) La data prevăzută la alin. (1), personalul ce deserveşte imobilul prevăzut la art. 2 se preia pe bază de evaluare în cadrul Serviciului Român de Informaţii.
(5) La data semnării protocolului de predare-preluare, Serviciul Român de Informaţii se subrogă în toate drepturile şi obligaţiile Regiei Autonome „Administraţia Patrimoniului Protocolului de Stat” în legătură cu activitatea aferentă imobilului prevăzut la art.2, inclusiv în cele izvorâte din litigii, precum şi din convenţiile şi contractele încheiate potrivit legii.
(6) Valorile de inventar ale imobilelor transmise conform prevederilor art. 1 şi 2 se modifică potrivit prevederilor prezentei ordonanţe de urgenţă.
	
	 Nemodificat 

Nemodificat

Nemodificat

Nemodificat


1. La articolul 3, alineatul  (5) se modifică și va avea următorul cuprins:


”(5)  La data semnării protocolului de predare-preluare, Serviciul Român de Informaţii se subrogă în toate drepturile şi obligaţiile Regiei Autonome „Administraţia Patrimoniului Protocolului de Stat” în legătură cu activitatea aferentă imobilului prevăzut la art.2.”
Autor: Comisia pentru apărare

și Comisia pentru administrație

Nemodificat
	

	7. 
	Art.4. - Se aprobă transmiterea imobilului, construcţie şi teren aferent, având datele de identificare prevăzute în anexa nr. 3, aflat în proprietatea privată a statului, din administrarea Regiei Autonome „Administraţia Patrimoniului Protocolului de Stat” în administrarea Secretariatului de Stat pentru Culte, pentru Episcopia Ortodoxă Română a Covasnei şi Harghitei.


	
	
2. Articolul 4 se modifică și va avea următorul cuprins:

”Art.4. - Se aprobă transmiterea imobilului, construcţie şi teren aferent, având datele de identificare prevăzute în anexa nr. 3, aflat în proprietatea privată a statului, din administrarea Regiei Autonome „Administraţia Patrimoniului Protocolului de Stat” în administrarea Secretariatului de Stat pentru Culte, și în folosința gratuită a Episcopiei Ortodoxe Române a Covasnei şi Harghitei.”
Autor: Comisia pentru apărare și Comisia pentru administrație


	

	8. 
	Art.5. - (1) Secretariatul de Stat pentru Culte preia imobilul prevăzut la art.4, împreună cu mijloacele fixe şi obiectele de inventar aferente, pe bază de protocol de predare-preluare încheiat între părţile implicate, în termen de 30 zile de la data intrării în vigoare a prezentei ordonanţe de urgenţă.

(2) La data prevăzută la alin.(l), personalul ce deserveşte imobilul prevăzut la art. 4 se preia de către Episcopia Ortodoxă Română a Covasnei şi Harghitei.

(3) La data semnării protocolului de predare-preluare, Secretariatul de Stat pentru Culte se subrogă în toate drepturile şi obligaţiile Regiei Autonome „Administraţia Patrimoniului Protocolului de Stat” în legătură cu activitatea aferentă imobilului prevăzut la art.4, inclusiv în cele izvorâte din litigii, precum şi din convenţiile şi contractele încheiate potrivit legii.
	
	Nemodificat
	

	9. 
	Art.6. - Patrimoniul Regiei Autonome „Administraţia Patrimoniului Protocolului de Stat” se diminuează în mod corespunzător.


	
	Nemodificat
	

	10. 
	Art.7. - Ministerul Apărării Naţionale şi Serviciul Român de Informaţii, împreună cu Ministerul Finanţelor Publice vor opera modificările corespunzătoare ce decurg din aplicarea prevederilor art. 1 şi 2 în cuprinsul Hotărârii Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.
	
	Nemodificat
	

	11. 
	Art.8. - La data intrării în vigoare a prezentei ordonanţe de urgenţă, se abrogă:

a) nr. crt.3 şi nr. crt. 7 din anexa nr. 2 „Lista bunurilor mobile şi imobile care fac parte din baza materială destinată activităţii de reprezentare şi protocol” la Ordonanţa de urgenţă a Guvernului nr.24/2013 pentru modificarea Ordonanţei Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Stat”, publicată în Monitorul Oficial al României, Partea I, nr. 208 din 12 aprilie 2013, aprobată cu completări prin Legea nr. 231/2013;

b) nr.crt.14 din Anexa nr. 3 - „Lista imobilelor din domeniul privat al statului, aflate în administrarea Regiei Autonome „Administraţia Patrimoniului Protocolului de Stat”, şi a imobilelor proprietate proprie, propuse în vederea vânzării” a Ordonanţei de urgenţă a Guvernului nr. 101/2011 privind reglementarea condiţiilor pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Stat”, a imobilelor proprietatea Regiei Autonome „Administraţia Patrimoniului Protocolului de Stat”, pentru reglementarea situaţiei juridice a unor imobile, pentru reglementarea cheltuielilor de cazare în unele situaţii speciale, precum şi pentru modificarea unor acte normative, publicată în Monitorul Oficial al României, Partea I, nr. 851 din 30 noiembrie 2011, cu modificările şi completările ulterioare.
	
	Nemodificat
	

	12. 
	Art.9. - Anexele nr. 1-3 fac parte integrantă din prezenta ordonanță de urgență.

